

ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ

ຄະນະບໍລິຫານງານພັກ ເລກທີ ....../ຄພ

ອົງການໄອຍະການປະຊາຊົນສູງສຸດ ນະຄອນຫຼວງວຽງຈັນ, ວັນທີ ....../........ 2019

**ບົດບັນທຶກກອງປະຊຸມ**

**ສ່ອງແສງຄະນະພັກລາຍງານສ່ອງແສງຂອງບັນດາໜ່ວຍພັກໃຫ້ຄະນະບໍລິຫານງານພັກ ອົງການໄອຍະການປະຊາຊົນສູງສຸດປະຈຳເດືອນ ...../2019**

ໃນຕອນເຊົ້າຂອງວັນທີ .../... 2019, ທີ່ຫ້ອງປະຊຸມຊັ້ນ ... ຂອງອົງການໄອຍະການປະຊາຊົນສູງສຸດ ໄດ້ດຳເນີນກອງປະຊຸມລາຍງານສ່ອງແສງຂອງບັນດາໜ່ວຍພັກ ອົງການໄອຍະການປະຊາຊົນສູງສຸດ ປະຈຳເດືອນ ..... ປີ 2019, ພາຍໃຕ້ການເປັນປະທານຂອງ ສະຫາຍ ............. ເລຂາຄະນະພັກ ອົງການໄອຍະການປະຊາຊົນສູງສຸດ, ມີບັນດາສະຫາຍເລຂາ, ຮອງເລຂາ, ຜູ້ຕ່າງໜ້າ 3 ອົງການຈັດຕັ້ງມະຫາຊົນ ເຂົ້າຮວ່ມທັງໝົດ ..... ສະຫາຍ. ກອງປະຊຸມໄດ້ຮັບຟັງການລາຍງານສະພາບການເຄື່ອນໄຫວວຽກງານພົ້ນເດັ່ນໃນເດືອນ ພະຈິກ ທີ່ຜ່ານມາ ແລະວຽກງານຈຸດສຸມໃນເດືອນ ກຸມພາ ປີ 2019 ຂອງບັນດາໜ່ວຍພັກ ເຊິ່ງມີລາຍລະອຽດດັ່ງລຸ່ມນີ້:

1. **ຕີລາຄາວຽກງານການຊີ້ນຳ-ນຳພາ ປະຈຳເດືອນ 2/2019.**

**ກ. ດ້ານຕັ້ງໜ້າທີ່ຕ້ອງສືບຕໍ່ເສີມຂະຫຍາຍ**

**...............................................................................................................................................................................................................................................**

**ຂ. ດ້ານຄົງຄ້າງທີ່ຕ້ອງສືບຕໍ່ແກ້ໄຂ.**

..........................................................................................................................................................................................................................................

1. **ໜ້າວຽກທີ່ໄດ້ຮັບການສະເໜີ, ສ່ອງແສງ**
2. **ວຽກຈັດຕັ້ງ-ພະນັກງານ:**
3. **ວຽກງານຫ້ອງການ**
4. **ວຽກງານການເງິນ**
5. **ວຽກງານແກ້ໄຂຄະດີ ແລະ ຄຳຮ້ອງ**
6. **ວຽກງານຝຶກອົບຮົມວຽກງານໄອຍະການ**
7. **ວຽກງານອົງການຈັດຕັ້ງມະຫາຊົນ**
8. **ວຽກງານອື່ນ.**
9. **ໜ້າວຽກທີ່ໄດ້ຮັບການຊີ້ແຈງ**

**1. ວຽກຈັດຕັ້ງ-ພະນັກງານ:**

**2. ວຽກງານຫ້ອງການ**

**3. ວຽກງານການເງິນ**

**4. ວຽກງານແກ້ໄຂຄະດີ ແລະ ຄຳຮ້ອງ**

**5. ວຽກງານຝຶກອົບຮົມວຽກງານໄອຍະການ**

**6. ວຽກງານອົງການຈັດຕັ້ງມະຫາຊົນ**

**7. ວຽກງານອື່ນ.**

1. **ບັນດາວຽກງານຈຸດສຸມປະຈຳເດືອນ 3/2019**

**.....................................................................................................................................................................................................................**

ກອງປະຊຸມໄດ້ສຳເລັດລົງໃນເລລາ ..:... ໂມງ ຂອງວັນດຽວກັນ.

ສະນັ້ນ, ຈິ່ງເຮັດບົດບັນທຶກສະບັບນີ້ໄວ້ ເພື່ອເປັນບ່ອນອິງໃນການຈັດຕັ້ງປະຕິບັດ

ນະຄອນຫຼວງວຽງຈັນ, ວັນທີ 25 ກຸມພາ 2019

**ປະທານກອງປະຊຸມ ຜູ້ບັນທຶກ**

**ຜູ້ເຂົ້າຮ່ວມ:**

1. **ສະຫາຍ ສອນສະຫວັນ ແສງອະໄພ ເລຂາໜ່ວຍພັກ ກົມກວດກາ;**
2. **ສະຫາຍ ຈັນທີ ໂປລີວັນ ເລຂາໜ່ວຍພັກ ກົມຕິດຕາມກວດກາການດຳເນີນຄະດີອາຍາ;**
3. **ສະຫາຍ ບຸນທັນ ຈັນທະວີໄລ ເລຂາໜ່ວຍພັກ ກົມຕິດຕາມກວດກາການດຳເນີນຄະດີແພ່ງ;**
4. **ສະຫາຍ ສົມພູ ໂພທິສາ ເລຂາໜ່ວຍພັກ ກົມການເງິນ;**
5. **ສະຫາຍ ຈັນທະບູນ ເພັງຄຳໃສ ຮອງເລຂາໜ່ວຍພັກ ຫ້ອງການ;**
6. **ສະຫາຍ ນາງ ພອນທິບ ສາວະລີ ຮອງເລຂາໜ່ວຍພັກ ກົມຈັດຕັ້ງ-ພະນັກງານ;**
7. **ສະຫາຍ ນາງ ຄຳຫຼ້າ ສຸວັດ ຮອງເລຂາໜ່ວຍພັກ ກົມຄ້າຍຄຸມຂັງ-ດັດສ້າງ;**
8. **ສະຫາຍ ຄຳເພັດ ສົມວໍລະຈິດ ຮອງຂາໜ່ວຍພັກ ກົມແຜນການ ແລະ ການຮ່ວມມື;**
9. **ສະຫາຍ ສອນເພັດ ແກ້ວເມືອງເໜືອ ຮອງເລຂາໜ່ວພັກ ກົມກວດກາທົ່ວໄປ;**
10. **ສະຫາຍ ນາງ ແສງສຸດາ ສີປະເສີດ ໜ່ວຍພັກສະຖາບັນຄົ້ນຄ້ວາ ແລະເຝິກອົບຮົມວຽກງານໄອຍະການ**
11. **ສະຫາຍ ສຸດແສນແພງ ສິງດາລາ ໜ່ວຍພັກຫ້ອງການ (ຜູ້ບັນທຶກກອງປະຊຸມ)**

**ສະຫາຍຮອງເລຂາຄະນະພັກ** ມີຄຳເຫັນຕໍ່ກອງປະຊຸມ ໂດຍເນັ້ນວ່າ:

ກອງປະຊຸມນີ້ ແມ່ນເພື່ອກວດກາ ແລະຕີລາຄາຄືນ ການຈັດຕັ້ງປະຕິບັດ ໜ້າທີ່ ໂດຍສະເພາະ ແມ່ນການຊີ້ນຳ-ນຳພາຂອງແຕ່ລະຄະນະໜ່ວຍພັກໃນວຽກງານນຳພາຮອບດ້ານໃນຂົງເຂດທີ່ຕົນເອງຮັບຜິດຊອບ ໃນໜຶ່ງເດືອນຜ່ານມາ ໂດຍຍົກໃຫ້ເຫັນດ້ານດີ, ດ້ານອ່ອນ, ຂໍ້ຄົງຂ້າງ, ບົດຮຽນທີຖອດຖອນໄດ້ ແລະທິດທາງແກ້ໄຂໃນຕໍ່ໜ້າ.

ແຕ່ລະໜ່ວຍພັກລາຍງານວຽກທີ່ຈຸດສຸມຂອງຕົນເອງ ໂດຍຍົກໃຫ້ເຫັນວ່າ ວຽກໄດເຮັດໄດ້ ແລະຍັງວຽກໄດທີ່ເຮັດບໍ່ໄດ້ ພ້ອມທັງຊີ້ແຈງສາເຫດທີ່ພາໃຫ້ເຮັດສຳເລັດ ແລະ ສາເຫດທີ່ໃຫ້ຄົງຄ້າງ. ນອກຈາກນັ້ນ, ແຕ່ລະໜ່ວຍພັກ ກໍ່ສາມາດສ່ອງແສງໜ່ວຍພັກອື່ນ ຫຼື ຄະນະພັກຂັ້ນເທິງໄດ້.

1. **ສະຫາຍ ສອນສະຫວັນ ແສງອະໄພ**

* **ວຽກງານການເມືອງ-ແນວຄິດ**

ເວົ້າລວມແລ້ວ ແນວຄິດຂອງພະນັກງານໃນ 1 ເດື່ອນຜ່ານມາ ແມ່ນປົກກະຕິ ແລະໄດ້ປະຕິໜ້າທີ່ຕາມການມອບໝາຍຂອງຂັ້ນເທິງຢ່າງເຂັ້ມງວດ.

* **ວຽກງານວິຊາສະເພາະ**

1. ມີຄຳຮ້ອງ 15ເລື່ອງ; ໃນຈຳນວນ 15 ເລື່ອງນີ້ ແມ່ນໄດ້ມີຄຳເຫັນຂອງຫົວໜ້າ ອົງການໄອຍະການປະຊາຊົນສູງສຸດແລ້ວ. ໃນນີ້ 9 ເລື່ອງ ແມ່ນໄດ້ເກັບກຳຂໍ້ມູນແລ້ວ, ສ່ວນ 6 ເລື່ອ ແມ່ນເລີ່ມເກັບກຳຂໍ້ມູນ;
2. ບັນດາຄຳຮ້ອງເຫຼົ່ານີ້ ສ່ວນໜຶ່ງແມ່ນກ່ຽວພັນກັບພະນັງານຂອງພວກເຮົາ, ເຊິ່ງແມ່ນໜ້າທີ່ຂອງພວກເຮົາໃນການເກັບກຳຂໍ້ມູນ ແລະວິເຄາະວິໃຈ ເພື່ອລາຍງານຂັ້ນເທິ່ງ. ແລະອີກສ່ວນໜຶ່ງແມ່ນ ແມ່ນພົວພັນກັບການດຳເນິນຄະດີຊັກຊ້າແກ່ຍາວ ໂດຍສະເພາະແມ່ນ ອົງການໄອຍະການທ້ອງຖິ່ນ, ເຫັນວ່າອາດຈະແມ່ນໜ້າທີຂອງກົມຕິດຕາມກວດກາການດຳເນີນຄະດີອາຍາໃນການແກ້ໄຂຄຳຮ້ອງດັ່ງກ່າວ;
3. ໄດເເຝິກອົບຮົມໃຫ້ແກ່ພະນັກງານໄອຍະການຂັ້ນທ້ອງຖິ່ນ ເພື່ອກໍ່ສ້າງພະນັກງານກວດກາຢູ່ທ້ອງຖິ່ນ ໂດຍໄດ້ຮັບທື່ນການຊ່ວຍເຫຼືອຈາກໂຄງການຊ່ວຍເຫຼືອ LSTARS;
4. ໄດ້ຮ່ວມເຮັດວຽກກັບໜ່ວຍສະເພາະກິດ ຂອງການກວດກາລັດຖະບານ.

* **ວຽກທີ່ຍັງຄົງຄ້າງ**

1. ບໍ່ໄດ້ປ້ອງກັນເວນຍາມ, ເພາະໄດ້ລົງເຮັດຢູ່ທ້ອງຖິ່ນໝົດ, ຈົ່ງໄວ້ແຕ່ຂາເຂົ້າ-ຂາອອກ ແລະຊ່ວງໄລຍະດັ່ງກ່າວ ກໍເຮັດໃຫ້ບາງວຽກມີຄວາມຊັກຊ້າ.

* **ທິດທາງວຽກງານຈຸດສຸມໃນເດືອນຕໍ່ໄປ**

1. ສືບຕໍ່ແກ້ໄຂຄຳຮ້ອງ ແລະຍາດແຍ່ງເອົາການຊີ້ນຳຈາກຂັ້ນເທິງ.
2. **ສະຫາຍ ສົມພູ ໂພທິສາ:**

* **ວຽກງານການເມືອງ-ແນວຄິດ**

ໄດ້ສຶກສາອົບຮົມການເມືອງແນວຄິດໃຫ້ພະນັກງານພານໃນກົມຂອງຕົນເອົງຢ່າງເປັນປົກກະຕິ ແລະດ້ວຍຫຼາຍຮູບການ ໂດຍລວມແລ້ວເຫັນວ່າ ພະນັກງານຍັງມີແນວຄິດອຸ່ນອຽນທຸ່ນທ່ງ, ເຊື່ອໝັ້ນຕໍ່ການນຳພາຂອງພັກ.

* **ວຽກງານວິຊາສະເພາະ**

1. ໄດ້ແກ້ໄຂງົບປະມານເຝິກອົບຮົມ, ໄປວຽກທາງການ ທັງພາຍໃນ ແລະ ຕ່າງປະເທດໃຫ້ແກ່ບັນດາກົມ;
2. ປະກອບເອກະສານຖອນເງິນປະຈຳງວດ 3/2018
3. ຈັດກອງປະຊຸມເຜີຍແຜ່ການນຳໃຊ້ປຶ້ມຄູ່ມືວຽກງານການເງິນ-ບັນຊີໃໝ່ໃຫ້ແກ່ພະນັກງານ ອົງການໄອຍະການ ປະຊາຊົນບັນດາແຂວງພາກເໜືອ;
4. ສ້າງບັດຜ່ານບັນຊີຄູ່ໄດ້ສຳເລັດ;
5. ເປີດກອງປະຊຸມກັບສາມອົງການຈັດຕັ້ງມະຫາຊົນ ແລະກົມຈັດຕັ້ງພະນັກງານເພື່ອກໍ່ສ້າງພະນັກງານເຂົ້າພັກ.

* **ທິດທາງວຽກງານຈຸດສຸມໃນເດືອນຕໍ່ໄປ**

1. ສົມທົບກັບຫ້ອງການ ເພື່ອປະຕິບັດແຜນລາຍຈ່າຍງົບປະມານປະຈຳປີ 2018;
2. ສົມທົບກັບຫ້ອງການເພື່ອສົມທຽບນີ້ສິນທີ່ຍັງຄ້າງ ໃນປີ 2017 ຕາມສາລະບານບັນຊີໃຫ້ຖືກຕ້ອງ ແລະສຳເລັດຕາມແຜນການທີ່ວາງໄວ້;
3. ປະຕິບັດແຜນລາຍຈ່າຍງົບປະມານທີ່ໄດ້ກຳນົດໄວ້;
4. ສືບຕໍ່ຕິດຕາມຖອນເງິນຮ່ວງບໍລິຫານປົກກະຕິທີ່ໄດ້ປະກອບເອກະສານຖອນສົ່ງໃຫ້ກະຊວງການເງິນແລ້ວ;
5. ສືບຕໍ່ຖອນເງິນເດືອນ ແລະເງິນຮ່ວງບໍລິຫານປົກກະຕິທີ່ໄດ້ຮັບການອະນຸມັດແລ້ວ ໃຫ້ໄດ້ຕາມແຜນການ;
6. ສະຫຼຸບຜົນການປະຕິບັດແຜນລາຍຈ່າຍງົບປະມານ 9 ເດືອນ ເພື່ອສົມທົບກັບກະຊວງການເງິນ;
7. ກະກຽມການກວດການ 00 ໂມງ ແລະການສະຫຼຸບຂາດຕົວງົບປະມານປະຈຳປີ 2018 ໃຫ້ສຳເລັດຕາມແຜນການ;
8. ສຳລັບວຽກງານກໍ່ສ້າງພັກ, ສືບຕໍ່ສະເໜີນາງ ອານຸສອນ ສອນພັນ ທີ່ໄດ້ຮຽນກົດລະບຽບພັກແລ້ວ ໃຫ້ເຂົ້າເປັນສະມາຊິກພັກສຳຮອງ ຕາມກົດລະບຽບຂອງພັກປະຊາຊົນປະຕິວັດລາວ.

* **ຂໍ້ສະເໜີ ແລະສ່ອງແສງ**

1. ສະເໜີໃຫ້ບັນດາກົມ ຮີບຮ້ອນສ້າງແຜນເຄື່ອນໄຫວວຽກງານຂອງຕົນເອງ ແລ້ວສົ່ງໃຫ້ກົມການເງິນດ່ວນ, ເພາະວ່າວັນທີ 10 ເດືອນ 12 ກະຊວງການຈະປິດຮັບເອກະສານແລ້ວ;
2. ສະເໜີໃຫ້ຄະນະນຳຫ້ອງການເອົາໃຈໃສ່ຊີ້ນຳໃຫ້ແທດເຖິງ ຕໍ່ວຽກງານຈັດຊື້-ຈັດຈ້າງ ເພາະວ່າວຽກງານດ່ັງກ່າວ ແມ່ນຊັກຊ້າຫຼາຍ;
3. ກ່ຽວກັບວຽກງານປ້ອງກັນເວນຍາມ, ອ້າຍນ້ອງຕໍາຫຼວດໄດ້ສົ່ງຂ່າວມາວ່າ: ພະນັກງານພວກເຮົາມາຍາມ ແບບບໍ່ເຕັມເມັດເຕັມໜ່ວຍ, ແລະໄດ້ເໜີໃຫ້ຫ້ອງການປະກອບກະແຈປະຕູໂຂງໃໝ່ ແຕ່ກໍຍັງບໍ່ໄດ້ຮັບການແກ້ໄຂເທື່ອ;
4. ບ່ອນຈອດລົດໃຫຍ່ ແລະ ລົດຈັກ ແມ່ນຍັງບໍ່ທັນເປັນລະບົບເທື່ອ, ປ້າຍຊື່ບ່ອນຈອດລົດກໍຕົກລົງດິນຫຼາຍແລ້ວ; ບໍ່ຢາກໃຫ້ຜູ້ຊົມໃຊ້ລົດຈັກ ເຂົ້າ-ອອກ ທາງທີ່ຜ່ານຫ້ອງຮຽນພາສາອົງກິດຫຼາຍ ເພາະມັນລົບກວນເຂົາເຈົ້າ;
5. ຈະໄດ້ມີການຂື້ນບັນຊີເກັບກຳອາວຸດຂອງພະນັກງານ ອົງການໄອຍະການປະຊາຊົນ ໃຫ້ຄົບຖ້ວນ.

* **ສະຫາຍ ໄຊຊະນະ ໂຄດພູທອນ** ມີຄຳເຫັນ: 1)ໃຫ້ຄະນະພັກຫ້ອງການກວດກາວຽກງານດັ່ງກ່າວໂດຍດ່ວນ ເປັນຫຍັງຈິ່ງຊັກຊ້າແທ້, ຄະນະຮັບຜິດຊອບກໍ່ມີໝົດແລ້ວ. ສະເໜີໃຫ້ຫ້ອງການຖອດຖອນບົດຮຽນ ຕໍ່ໄປຄວນປະຕິບັດວຽກງານດັ່ງກ່າວໃຫ້ແລ້ວ ແຕ່ງວດ ສອງ. 2) ສະເໜີໃຫ້ກົມການເງິນສະຫຼຸບລາຍງານຈຳນວນງົບປະມານທີ່ຍັງເຫຼື່ອຕົວຈິງໃນຄັງຂອງພວກເຮົາ.

1. **ສະຫາຍ ບຸນທັນ ຈັນທະວີໄລ:**

* **ວຽກງານການເມືອງ-ແນວຄິດ**

ພະນັກງານແຕ່ລະຄົນຍັງມີແນວຄິດອຸ່ນອຽນທຸນທ່ຽງ ແລະຍັງມີອຸົດມການໜັກແໜ້ນທາງດ້ານການເມືອງແນວຄິດ. ສະມາຊິກພັກແຕ່ລະສະຫາຍຍັງເປັນແບບຢ່າງນຳໜ້າ ແລະເຊື່ອໝັ້ນຕໍ່ການນຳພາຂອງອົງຄະນະພັກ, ໜ່ວຍພັກ ຢ່າງໜັກແໜ້ນ.

* **ວຽກງານວິຊາສະເພາະ**

1. ໄດ້ວາງຄາດໝາຍຈຸດສຸມໃຫ້ແຕ່ລະພະແນກ ຕ້ອງໄດ້ນຳເອົາຄະດີຂື້ນຜ່ານ ຢູ່ຂັ້ນກົມໃຫ້ໄດ້ຢ່າງໜ້ອຍ 2 ຄັ້ງຕໍ່ເດືອນ ແລະ ກໍສາມາດບັນລຸໄດ້ຕາມຄາດໝາຍດັ່ງກ່າວ (ຈຳນວນຄະດີທີ່ຜ່ານຢູ່ຂັ້ນກົມ ແມ່ນຖືວ່າສູງສົມຄວນ ແຕ່ໄປຄາຢູຂອດຜ່ານຄະນະກຳມະການໄອຍະການປະຊາຊົນ);
2. ໃນເດືອນຜ່ານນີ້ ໄດ້ແກ້ໄຂຄຳຮ້ອງໄດ້ ຈໍານວນ 45 ເລື່ອງ; ໃນນີ້ ຂັ້ນລົບລ້າງ ຄະດີເຂົ້າ 18 ເລື່ອງ ເຊິ່ງໄດ້ແກ້ສົ່ງອອກໝົດແລ້ວ
3. ສຳເລັດການຂື້ນແຜນລົງທ້ອງຖິ່ນ ຢູ່ສາມພາກ ເຊິ່ງໄດ້ງົບປະມານມາແລ້ວ, ເຊິ່ງເດືອນ 12 ນີ້ ແມ່ນຈະລົງໄປພາກໃຕ້;
4. ໄດ້ລົງເກັບກຳເກັບຂໍ້ມູນສະຖິຕິຢູ່ທ້ອງຖິ່ນຈຳນວນໜຶ່ງ;
5. ວຽກງານຂະຫຍາຍພັກ ແມ່ນໄດ້ສືບຕິດຕາມກໍ່ສ້າງມະຫາຊົນກ້າວໜ້າ, ແລະ ມີສອງສະຫາຍໄດ້ຮັບອະນຸມັດເລື່ອນຈາກສະມາຊີກພັກສຳຮອງເປັນສະມາຊີກພັກສົມບູນ.

* **ດ້ານຄົງຄ້າງ**

1. ມາດຕະຖານໃຫ້ພະນັກກງານແຕ່ລະຄົນ ແກ້ໄຂຄະດີໃຫ້ໄດ້ຢ່າງໜ້ອຍ 2 ຄະດີຂື້ນໄປນັ້ນ ແມ່ນຍັງເຮັດບໍ່ທັນໄດ້ ເພາະຍັງຄາຢູ່ຂອດກົນໄກ, ແຕ່ເມື່ອສະເລ່ຍແລ້ວ ແມ່ນ ພະນັກງານ 1 ຄົນ/1,8 ເລື່ອງ;
2. ການຜ່ານຄະດີຮ່ວມກັບຄະນະກຳມະການໄອຍະການປະຊາຊົນ ໃຫ້ໄດ້ 2 ຄັ້ງຕໍ່ເດືອນ ແມ່ນຍັງປບໍ່ທັນສາມາດ ປະຕິບັດໄດ້. ເຊິ່ງປະຕິບັດໄດ້ ແຕ່ 1 ຄັ້ງ/ເດືອນ. ສາເຫດແມ່ນຍ້ອນວ່າ ບັນດາຄະນະກຳມະການໄອຍະການ ປະຊາຊົນ ສ່ວນຫຼາຍ ແມ່ນຕິດທຸລະ ເຊິງເຮັດໃຫ້ບໍ່ສາມາດເປີດກອງປະຊຸມຄະນະກຳມະການໄອຍະການໄດ້ຕາມແຜນການ.
3. ການແກ້ໄຂຄະດີຍັງມີຄວາມຊັກຊ້າ ເຊິ່ງພື້ນຖານແລ້ວ ແມ່ນຄາຢູ່ຂອດກົນໄກ ເປັນຕົ້ນແມ່ນຂອດຜ່ານຄະນະກຳມະການໄອຍະການປະຊາຊົນ; ປັດຈຸບັນນີ້ ຄະດີຄ້າງທັງໝົດ ແມ່ນ 177 ເລື່ອງ, ໃນນີ້ ຄ້າງຢູ່ນຳວິຊາການແມ່ນ 174 ເລື່ອງ.

* **ທິດທາງວຽກງານຈຸດສຸມໃນເດືອນຕໍ່ໄປ**

1. ສຸມໃສ່ສຶກສາອົບຮົມທາງດ້ານການເມືອງແນວຄິດຂອງພະນັກງານ ໃຫ້ມີຄວາມໜັກແໜ້ນທາງດ້ານອຸດົມການ ເຊື່ອໝັ້ນຕໍ່ການນຳພາຂອງພັກ;
2. ຈະໄດ້ຊຸກຊູ້ອ້າຍນ້ອງໃຫ້ເພີ່ມຄວາມຮັບພິຊອບຂອງຕົນຕໍ່ໜ້າທີໃຫ້ສູງຂຶ້ນ, ແລະຈະໄດ້ຮ້ອງຜູ້ທີ່ຍັງບໍ່ທັນປະຕິບັດໄດ້ຕາມຕົວເລກຄາດໝາຍມາອະທິບາຍຊີ້ແຈງ ແລະຊຸກຍູ້ໃຫ້ເຂົາເຈົ້າແກ້ໄຂຈຸດອ່ອນ ເພື່ອນຳໄປສູ່ການປະຕິບັດວຽກງານຢ່າງມີປະສິດທິຜົນສູງຂຶ້ນກ່ວາເກົ່າ; ເຊິ່ງຈະບໍ່ໃຫ້ຈຳນວນຄະດີຄ້າງຢູ່ຂອດວິຊາການຫຼາຍເກີນຈຳນວນທີ່ຄ້າງຢູ່ຂອດຄະນະກໍາມະການໄອຍະການປະຊາຊົນ, ຜ່ານມາ ຈຳນວນຄະດີຄ້າງຢູ່ຂອດວິຊາການ ແລະ ຈຳນວນທີ່ຄ້າງຢູ່ຂອດຄະນະກຳມະການໄອຍະການປະຊາຊົນ ແມ່ນ ເທົ່າໆກັນ;
3. ການຜ່ານຄະດີຢູ່ຂັ້ນກົມແມ່ນຈະໃຫ້ໄດ້ຢ່າງໜ້ອຍ 2 ຄັ້ງຂື້ນໄປ/ເດືອນ ແລະ ກໍຈະຜ່ານຄະນະກຳມະການໄອຍະການປະຊາຊົນໃຫ້ໄດ້ 2 ຄັ້ງຂື້ນໄປ, ໃນນີ້ແຕ່ລະຄັ້ງ ແມ່ນໃຫ້ຜ່ານໄດ້ 15 ເລື່ອງ.

* ລາຍງານວຽກງານກຳມະບານ

1. ກອງທຶນກຳມະບານມີ: 143.972.820 ກີບ; ໃນນີ້: ເງິນຂາຍຄຳຮ້ອງ: 10.580.000 ກີບ;
2. ເງິນຄັງກຳມະບານມີ: 19.476.000 ກີບ.

* **ຂໍ້ສະເໜີ ແລະສ່ອງແສງ**

1. ກ່ຽວກັບໜີ້ກຳມະບານ ແຕ່ 2 ປີ ຫຼັງ ທີ່ຢຶມໄປກິນລ້ຽງປີໃໝ່ນັ້ນ, ຢາກສະເໜີວ່າ ທ່າງກຳມະບານຈະເຮັດແຜນລາຍຈ່າຍ ແລ້ວໃຫ້ຫ້ອງການເຊັນ ເພື່ອຖອນເອົາເງິນມາສຳລະໜີ້ຮ່ວງດັ່ງກ່າວ;
2. ສະເໜີໃຫ້ກົມການເງິນແຈ້ງໃຫ້ໃຫ້ຮູ້ເລີຍວ່າ ຍັງມີກົມໄດແດ່ຍັງບໍ່ສົ່ງແຜນເຄື່ອນໄຫວໃຫ້ກົມກົມການເງິນ;
3. ສະເໜີກວດຄືນປ້າຍບ່ອນຈອດລົດ.

* **ສະຫາຍ ໄຊຊະນະ** ມີຄຳເຫັນ: ເຫັນດີໃຫ້ກໍາມະບານຂື້ນແຜນເພື່ອຖອນເອົາເງິນຮ່ວງດັ່ງກ່າວມາສໍາລະໜີ້ກຳມະບານ ແລະເຫັນດີກັບທັດສະນະຂອງສະຫາຍສົມພູ ທີ່ວ່າ: ຖ້າບໍ່ມີງົບປະມານ ກໍ່ບໍ່ຄວນຈັດງານລ້ຽງດັ່ງກ່າວ.
* **ສະຫາຍ ສອນ**ສະຫວັນ ສະເໜີ ພະແນກກ່ຽວຕ້ອງກຽມບົດສະຫຼຸບໃຫ້ແລ້ວກ່ອນທີ່ທາງກົມກວດກາຈະໄປກວດ; ເພື່ອຫຼິກເວັ້ນຄວາມຊັ້ກຊ້າ.
* **ສະຫາຍ ໄຊຊະນະ** ເຫັນດີກັບຄຳສ່ອງແສງຂອງສະຫາຍສອນສະຫວັນ ແລະ ສະເໜີໃຫ້ສະຫາຍຈັນທະບູນ ເພີ່ມຄວາມເອົາໃຈໃສ່ຊີ້ນຳຂື້ນຕື່ມ ເພື່ອໃຫ້ການສະຫຼຸບ 00 ໂມງ ບໍ່ຊັກຊ້າຄືໄລຍະຜ່ານມາ.

1. **ສະຫາຍ ຈັນທີ ໂປລີວັນ:**

* **ວຽກງານການເມືອງ-ແນວຄິດ**

ເວົ້າລວມແລ້ວ, ພະນັກງານພາຍໃນກົມຍັງມີຄວາມອຸ່ນອຽນທຸ່ນທຽງ, ມີຄວາມສາມັກຄີເປັນເອກະພາບ, ມີຄວາມສະຫງົບ, ປອດໄພ ແລະເຊື່ອໝັ້ນຕໍ່ການນຳພາຂອງພັກ.

* **ວຽກງານວິຊາສະເພາະ**

1. ມີຄະດີທັງໝົດ: 80 ເລື່ອງ, ແກ້ໄຂສົ່ງອອກແລ້ວ 8 ເລື່ອງ; ຍັງຂໍຄຳເຫັນຈາກການນໍາ 01 ເລື່ອງ; ຍັງຄ້າງ 72 ເລື່ອງ;
2. ຄຳຮ້ອງທາງລັດຖະການທັງໝົດ: 96 ເລື່ອງ; ແກ້ໄຂສົ່ງອອກແລ້ວ 39 ເລື່ອງ; ຂໍຄຳເຫັນນຳການນໍາ 04 ເລື່ອງ; ຍັງຄ້າງ: 57 ເລື່ອງ;
3. ໄດ້ເອົາໃຈໃສ່ຕິດຕາມ ແລະ ຊຸກຍູ້ພະນັກງານໃຫ້ມີສະຕິຕໍ່ການຈັດຕັ້ງ; ແລະໄດ້ອຳນວຍຄວາມສະດວກໃຫ້ແກ່ພະນັກງານທີ່ລົງຝຶກຊ້ອມກິລາຕາມການມອບໝາຍຂອງການຈັດຕັ້ງ;
4. ໄດ້ເປີດກອງປະຊຸມຮ່ວມກັບ ສາມ ອົງການຈັດຕັ້ງມະຫາຊົນ ເພື່ອທາບທາມເອົາ ມະຫາຊົນກ້າວໜ້າ 1 ສະຫາຍເຂົ້າພັກ.

* **ດ້ານຄົງຄ້າງ**

1. ຍັງມີພະນັກງານຈຳນວນໜຶ່ງຍັງຂາດຄວາມເປັນເຈົ້າການ, ຄວາມຮັບຜິດຊອບຕໍ່ໜ້າທີ່ວຽກງານຍັງບໍ່ສູງ, ສະແດງອອກໃນການປະຕິບັດວຽກງານວິຊາສະເພາະທີ່ໄດ້ຮັບໝາຍນີ້ ຍັງບໍ່ທັນມີອັນພົ້ນເດັ່ນ;
2. ການແກ້ໄຂຄະດີແມ່ນຍັງບໍ່ທັນບັນລຸໄດ້ຕາມເປົ້າໝາຍ, ໂດຍສະເພາະ ແມ່ນຂັ້ນຮື້ຟື້ນທີ່ສະເໜີໃຫ້ສານປະຊາຊົນສູງສຸດອອກຄຳຊີ້ຂາດໂທດປະຫານຊີວິດ, ພື້ນຖານແລ້ວ ແມ່ນຄາຢູ່ຂອດຜ່ານຄະນະກຳມະການໄອຍະການປະຊາຊົນ, ສະເໜີແຕ່ເດືອນ 10 ຈົນຮອດຍາມນີ້ຍັງບໍ່ໄດ້ຜ່ານຈັກເທື່ອ (ສະເໜີ 3 ເທື່ອ ຈິ່ງໄດ້ຜ່ານເທື່ອ 1). ແຕ່ໃນຄະນະດຽວກັນຄະດີ ແລະ ຄຳຮ້ອງພັດເຂົ້າມາໃນແຕ່ລະມື້, ແຕ່ລະທິດ ແຕ່ພັດບໍ່ສາມາດແກ້ໄຂອອກໄດ້ ຍ້ອນຂອດກົນໄກດັ່ງກ່າວນີ້. ຍາມນີ້ ທັງຄຳຮ້ອງ, ທັງສຳນວນ ແມ່ນຄ້າງຢູ່ ຮ້ອຍປາຍເລື່ອງ;
3. ພະນັກງານຈຳນວນໜຶ່ງພັດຕ້ອງໄດ້ເຄື່ອນໄຫວວຽກງານ ນໍາຄະນະສະເພາະກິດຕ່າງໆຕາມການມອບໝາຍ ເຊິ່ງເຮັດໃຫ້ຄວາມສາມາດໃນການແກ້ໄຂວຽກງານວິຊາສະເພາະພາຍໃນກົມແມ່ນມີໜ້ອຍ.

* **ທິດທາງຈຸດສຸມເດືອນຕໍ່ໄປ**

ຈະສຸມໃສ່ແກ້ໄຂຄຳຮ້ອງ ແລ ະຄະດີທີ່ຍັງຄ້າງໃຫ້ໝົດໄປ ໂດຍສະເພາະ ແມ່ນຂັ້ນຮື້ຟື້ນສະເໜີອອກຄຳຊີ້ຂາດໂທດປະຫານຊີວິດ, ແລະຍັງຈະໄດ້ສຸມໃສ່ແກ້ໄຂບັນຫາຄົງຄ້າງອື່ນໆ. ໃນຊຸມປີຜ່ານໆມາ ຮອດທ້າຍປີແລ້ວ ແມ່ນສາມາດແກ້ຄຳຮ້ອງ ແລະຄະດີສົ່ງອອກໄດ້ເກືອບໝົດ, ເຊິ່ງຍັງຄ້າງໃນແຕ່ລະເດື່ອນປະມານ ສິບປາຍເລື່ອງ; ແຕ່ດຽວນີ້ຈໍານວນຄຳຮ້ອງ ແລະຄະດີຄ້າງ ແມ່ນພຸ່ງສູງຂື້ນຮອດ 80-90 ເລື່ອງ.

* **ຂໍ້ສະເໜີ ແລະ ສ່ອງແສງ:**

1. ຂອດຜ່ານຄະດີຢູ່ຄະນະກຳມະການໄອຍະການປະຊາຊົນນີ້ ແມ່ນຢາກໃຫ້ໄປຕາມແຜນການທີ່ວ່າງໄວ້, ປັດ ຈຸບັນນີ້ ສະຫາຍຜູ້ຊີ້ນຳກົມບໍ່ຢູ່ກໍ່ແມ່ນບໍ່ສາມາດຜ່ານໄດ້.
2. ສະເໜີໃຫ້ທ່າສີ, ສອມແຊມ ແລະປັບປຸງຕຶກອາຄານ ອົງການໄອຍະການປະຊາຊົນສູງສຸດ, ເພາະມັນຊຸດໂຊມແດ່ແລ້ວ ແລະກໍ່ເປັນການຄຳນັບຮັບຕ້ອນ ວັນສ້າງຕັ້ງອົງການໄອຍະການປະຊາຊົນຄົບຮອບ 30 ປີ.

* **ສະຫາຍ ໄຊຊະນະ ມີຄຳເຫັນຊີ້ນຳ:**

1. ເຫັນດີຕາມຄຳເຫັນຂອງບັນດາສະຫາຍກ່ຽວກັບຂອດຜ່ານຄະດີຂັ້ນ ຄະນະກຳມະການໄອຍະການປະຊາ ຊົນ ມີຄວາມຊັກຊ້າ, ຕໍ່ໄປເຫັນວ່າຄວນມີການປັບປຸງ, ເຊັ່ນວ່າ: ຄະນະພັກຜູ້ໄດ ປະຈຳການ ກໍ່ສາມາດເປີດໄດ້;
2. ມອບໃຫ້ຫ້ອງການຂຶ້ນແຜນທາສີ, ປັບປຸງ ແລະປະດັບປະດາອົງການໄອຍະການປະຊາຊົນໃຫ້ມີຄວາມຈົບງາມ.

1. **ສະຫາຍ ສອນເພດ ແກ້ວເມືອງເໜືອ**

* **ວຽກງານການເມືອງ-ແນວຄິດ**

ພະນັກງານມີແນວຄິດອຸ່ນອຽນທຸ່ນທ່ຽງດີ, ມີຄວາມຫ້າວຫັນປະຕິໜ້າທີວຽກງານ, ປະຕິບັດລະບຽບລັດຖະກອນໄດ້ເປັນປົກກະຕິ.

* **ວຽກງານວິຊາສະເພາະ**

1. ໄດ້ເອົາໃຈໃສ່ຕິດຕາມການປະຕິບັດກົດໝາຍ ໂດຍສະເພາະ ແມ່ນຕິດຕາມບັນດານິຕິກຳຕ່າງໆ ບັນດາກະຊວງ, ປະຈຸບັນນີ້ ຮີບໂຮມ ນິຕິກຳໄດ້ 17 ກະຊວງ;
2. ຄຳຮ້ອງຄ້າງມາແຕ່ເດືອນກ່ອນ: 6 ເລື່ອງ, ເຂົ້າມາໃໝ່: 8 ເລື່ອງ, ແກ້ໄຂແລ້ວ: 8 ເລື່ອງ,ຍັງຄ້້າງຢູ່ 6 ເລື່ອງ;
3. ປະສານສົມກັບກະຊວງການເງິນເພື່ອປະຕິບັດຄຳສັ່ງເລກທີ 07 ຂອງນາຍົກລັດຖະມົນຕີ. ສຳນັກງານນາຍົກລັດຖະມົນຕີແນະນຳໃຫ້ປະສານສົມທົບກັບຄະນະສະເພາະກິດຮ່ວມ.

* **ທິດທາງຈຸດສຸມເດືອນຕໍ່ໄປ**

1. ສຸມໃສ່ວຽກງານກວດກາຕາມຄໍາສັ່ງເລກທີ 07 ຂອງນາຍົກລັດຖະມົນຕີ ກ່ຽວກັບການຮີບໂຮມຊັບສິນເຂົ້າເປັນຂອງລັດຕາມຄຳຕັດສິນຂອງສານ ແລະຈະໄດ້ປະສານສົມທົບກັບອົງການກວດກາລັດຖະບານ ເພື່ອບໍ່ໃຫ້ມີຄວາມຊໍ້າຊ້ອນກັນ.

* **ດ້ານຄົງຄ້າງ**

1. ເນື່ອງຈາກວ່າສະຫາຍເລຂາ ບໍ່ຢູ່ ຈິ່ງເຮັດໃຫ້ການແກ້ໄຂວຽກງານກໍ່ບໍ່ສາມາດເຮັດໄດ້ເຕັມເມັດເຕັມໜ່ວຍ;
2. ກ່ຽວກັບການປະຕິບັດຄໍາສັ່ງເລກທີ 07 ຂອງນາຍົກລັດຖະມົນຕີ, ສໍານັກງານນາຍົກລັດຖະມົນຕີແນະນຳໃຫ້ປະສານສົມທົບກັບຄະນະສະເພາະກິດຮ່ວມ, ແຕ່ພວກເຮົາ ຍັງບໍ່ທັນໄດ້ປະສານເທື່ອ ເພາະວ່າ ຕ້ອງໄດ້ສຸມໃສ່ເຮັດບົດສະຫຼຸບວຽກງານກວດກາທົ່ວໄປ ປະຈຳປີ 2017-2018 ເພື່ອກຽມລາຍງານຕໍ່ອົງການກວດາພັກລັດ.
3. **ສະຫາຍ ນາງ ຄຳຫຼ້າ ສຸວັດ:**

* **ວຽກງານການເມືອງ-ແນວຄິດ**

ເປັນເອກະພາບກັບບັນດາໜ່ວຍພັກທີ່ໄດ້ສະເໜມາແລ້ວ

* **ວຽກງານວິຊາສະເພາະ**

1. ເກັບກຳສະຖິຕິນັກໂທດ: ມີນັກໂທດທັງໝົດ: 13.421 ຄົນ, ຍິງ: 1757 ຄົນ;
2. ຜູ້ຖືກຫາຂັງເກີນ: 443 ຄົນ; ນອກຈາກນັ້ນໄດ້ເກັບສະຖິຕິຜູ້ຖືກຫາຂັງເກີນທຽບໃສ່ເດືອນ 7 ມີ 411 ຄົນ, ຍິງ 61 ຄົນ ແລະໄດ້ສົ່ງຫາກົມຕິດຕາມກວດກາຄະດີອາຍາແລ້ວ ເຊິ່ງມາຮອດເດືອນ 9 ນີ້ ແມ່ນໄດ້ແກ້ໄຂແລ້ວ 229 ຄົນ, ຍິງ 41 ຄົນ. ບໍ່ຮູ້ວ່າໄລຍະຜ່ານມາກົມຕິດຕາມກວດກາຄະດີອາຍາໄດ້ຕິດຕາມກວດກາບໍ;
3. ໄດ້ຈັດກອງປະຊຸມວຽກງານສ້າງຄຳແນະນຳຮ່ວມກັບສາມກະຊວງແລ້ວ;
4. ກ່ຽວກັບວຽກງານອະໄພຍະໂທດ ແມ່ນໄດ້ຫາສຳງານປະທານປະເທດພິຈາລະນາແລ້ວ;
5. ກ່ຽວກັບວຽກງານຂະຫຍາຍພັກ, ພວກເຮົາກໍໄດ້ສືບຕໍ່ຕິດຕາມມະຫາຊົນຜູ້ກ້າວໜ້າ 3 ສະຫາຍ ເຊິ່ງໄດ້ສົ່ງລາຍຊື່ໃຫ້ກົມຈັດຕັ້ງ ແລະ ສາມອົງການຈັດຕັ້ງມະຫາຊົນຕິດຕາມຊ່ວຍ.

* **ວຽກງານຈຸດສຸມເດືອນຕໍ່ໄປ**

1. ສືບຕໍ່ສຶກສາອົບຮົມໃຫ້ພະນັກງານມີຄວາມຫ້າວຫັນໃນການປະຕິບັດກົດລະບຽບຂື້ນຕື່ມ.
2. ຂື້ນແຜນຈັດກອງປະຊຸມກັບກັບ 3 ກະຊວງທີ່ກ່ຽວຂ້ອງ ເພື່ອສືບຕໍ່ສ້າງຂໍ້ກຳນົດຮ່ວມໃຫ້ສຳເລັດ;
3. ສືບຕໍ່ວຽກງານອະໄພຍະໂທດໃຫ້ສຳເລັດໃນທ້າຍເດືອນນີ້.

* **ດ້ານຄົງຄ້າງ**

1. ຍັງພະນັກງານຈຳນວນໜຶ່ງທີ່ຍັງບໍ່ຍອມຮັບຂໍ້ຕຳນິສົ່ງຂ່າວ, ຈະເວົ້າຫຼາຍກໍເວົ້າບໍ່ໄດ້ ເພາະເຂົາເຈົ້າເປັນພະນັກງານອະວຸໂສ.

* **ພາກສະເໜີ:**

1. ບໍ່ຢາກໃຫ້ເອົາລົດໃຫຍ່ ແລະ ລໍ້ຂີ້ເຫື້ຍອໄປຕັນບ່ອນເຂົ້າຈອດລົດຈັກ;
2. ຫ້ອງນໍ້າຍັງເປິະເປື້ອນ ນໍ້ຳເສຍມັນຊືມລົງໄປຕາມບ່ອນຈອດລົດ;
3. ສະເໜີຫາຄະນະພັກ: ການຄັດແຕ່ງຕັ້ງພະນັກງານເປັນຫົວໜ້າພະແນກ ບຸກຄົນທີ່ມີຄວາມຫ້າວຫັນບຸກບືນ, ມີຄວາມຮັບຜິດຊອບສູງໜ້າທີ່ວຽກງານແທ້ໆ.
4. **ສະຫາຍ ພອນທິບ ສາວະລີ:**

* **ວຽກງານການເມືອງ-ແນວຄິດ**

1. ໄດ້ສຶກສາອົບຮົມພະນັກງານພາຍໃນກົມຕົນເອງ ຢ່າເປັນປົກກະຕິ, ອ້າຍນ້ອງພະນັກງານ ມີຄວາມອຸ່ນອຽນທຸ່ນທຽງ, ຫ້າວຫັນປະຕິບັດວຽກງານຕາມການມອບໝາຍ.

* **ວຽກງານວິຊາສະເພາະ**

1. ກ່ຽວກັບວຽກງານປ້ອງກັນພັກ ແລະພະນັກງານ: ໄດ້ເຂົ້າຮ່ວມຮັບສະມາຊິກພັກ ກົມແພ່ງ 2 ສະຫາຍ ແລະກົມອຍາ 1 ສະຫາຍ, ແລະໄດ້ຄົ້ນຄ້ວາການອະນຸມັດຮຽນກົດລະບຽບພັກໃຫ້ແກ່ມະຫາຊົນກ້າວໜ້າ 2 ສະຫາຍ ຂອງໜ່ວຍພັກສະຖາບັນເຝິກອົບຮົມວຽກງານໄອຍະການ. ເຂົ້າຮ່ວມທາບທາມມະຫາຊົນກ້າວໜ້າເຂົ້າຮຽນກົດລະບຽບພັກ 1 ສະຫາຍ ຂອງກົມຕິດຕາມກວດກາຄະດີອາຍາ;
2. ກ່ຽວກັບວຽກງານພະນັກງານ, ອັນພົ້ນເດັ່ນ ແມ່ນໄດ້ສຳເລັດວຽກງານກຳນົດຕຳແໜ່ງງານ ຂອງອົງການໄອຍະການປະຊາຊົນແຂວງພາກໃຕ້;
3. ກ່ຽວກັບວຽກງານຈັດຕັ້ງ-ມະຫາຊົນ ແມ່ນໄດ້ອຳນວຍຄວາມສະດວກໃຫ້ແກ່ 3 ອົລການຈັດຕັ້ງ ມະຫາຊົນ ໄປໃຫ້ຄວາມອົບອຸ່ນຄອບຄົວເສຍຊີວິດ ຢ່າງແທດເຖິງ;
4. ກ່ຽວກັບວຽກງານກໍ່ສ້າງ ແລະຂະຫຍາຍພັກ, ໜ່ວຍພັກກົມຈັດຕັ້ງ ກຳລັງຕິດຕາມມະຫາຊົນຜູ້ກ້າວໜ້າ 3 ສະຫາຍ.

* **ວຽກງານຈຸດສຸມເດືອນຕໍ່ໄປ**

1. ເພີ່ມທະວີການສຶກສາອົບຮົມການເມືອງ-ແນວຄິດ ໃຫ້ແກ່ພະນັກງານ ໃຫ້ມີສະຕິຕໍ່ການຈັດຕັ້ງ ແລະການປະຕິບັດໜ້າທີ່ວຽກງານ ເປັນຕົ້ນແມ່ນ ການປະຕິບັດຂໍ້ແຂງຂັນຮັກຊາດ ແລະ ພັດທະນາ ດ້ວຍຄຳຂວັນ 3 ມີ 4 ຮັບປະກັນ;
2. ກະກຽມໃບຢັ້ງຢືນໜ່ວຍພັກແຂງ-ຮູ້ນຳພາຮອບດ້ານ ປະຈຳປີ 2017, ຍັງລໍຄຳເຫັນຈາກຄະນະນຳຢູ່;
3. ສຸມໃສ່ເຮັດບົດສະຫຼຸບວຽກງານຈັດຕັ້ງ ປີ 2017-2018 ເພື່ອລາຍງານຄະນະກວດກາພັກລັດ ທີ່ຈະລົງມາກວດ;
4. ສືບຕໍ່ຄົ້ນຄ້ວາ - ສັງລວມ ຂໍ້ມູນຂອງພະນັກງານທີ່ຈະໂຍກຍ້າຍມາແຕ່ຕ່າງແຂວງ ເພື່ອລາຍງານ ຄະນະພັກຄະນະນຳ;
5. ສືບຕໍ່ກະກຽມຂໍ້ມູນການເລື່ອນພະນັກງານໄອຍະການປະຊາຊົນແຕ່ລະຂັ້ນ, ຍັງລໍການພິຈາລະນາຈາກຄະນະນຳຢູ່;
6. ຄົ້ນຄ້ວາເປົ້າໝາຍທີ່ຈະເຝິກອົບຮົມວຽກງານໄອຍະການ ປີ 2019;
7. ກະກຽມລົງເຄື່ອນໄຫວວຽກງານກຳນົດຕຳແໜ່ງງານຢູ່ບັນດາອົງການໄອຍະການປະຊາຊົນ ແຂວງພາກ ເໜືອ.

* **ພາກສະເໜີ:**

1. ສະເໜີວ່າ: ກົມໄດໄດ້ຮັບການຊ່ວຍເຫຼືອຈາກໂຄງການ ກໍຄວນມອບເງິນໃຫ້ກົມນັ້ນບໍລິຫານເອງໂລດດ ເພາະຜ່ານມາ ແມ່ນພົບຄວາມຫຍຸ້ງຍາກຫຼາຍແນວ;
2. ຫ້ອງນໍ້າແມ່ຍິງຊັ້ນ 1 ແມ່ນເປີະເປື້ອນຫຼາຍ, ຂີ້ເຫຍື້ອກໍເປື້ອນຫຼາຍ, ນໍ້າຊືມເປື້ອນຫຼາຍ ແລະມັນຊືມລົງໄປບ່ອນຈອດລົດ;
3. ມັກມີລົດຈອດຂວາງທາງທາງອອກ ສະເໜີໃຫ້ເບິ່ງຄື່ອນ.

* **ສະຫາຍໄຊຊະນະ ມີຄຳເຫັນຊີ້ນຳ:**

1. ເຫັນດີເລື່ອງການລົງທ້ອງຖິ່ນຂອງກົມກວດກາທົ່ວໄປ, ແຕ່ຢາກສຶກສາໃຫ້ມັນຄັກ ແລະລະອຽດ ກ່ຽວກັບຂໍ້ມູນຂອງພວກເຮົາວ່າມີຫຍັງແດ່ ເພື່ອຈະນຳໄປເວົ້າໃຫ້ທ້ອງຖິ່ນເຂົ້າໃຈ ແລະສາມາດ ຈັດຕັ້ງປະຕິບັດໄດ້ແທ້, ໃຫ້ມັນເກີດໝາກເກີດຜົນແທ້ ບໍ່ແມ່ນມີແຕ່ເອົາທິດສະດີນຳປຶ້ມນຳສໍໄປເວົ້າໃຫ້ເຂົາເຈົ້າຟັງຊື່ໆ;
2. ສະເໜີໃຫ້ສະຫາຍ ຄຳເພັດ ສຶກສາ ແລະ ປຶກສາກັບຄະນະກົມເບິ່ງວ່າ: ເປັນໄປໄດ້ບໍ ທີ່ຈະມອບເງິນໂຄງການໃຫ້ແກ່ກົມທີ່ກ່ຽວຂ້ອງເລີຍ, ແລ້ວໃຫ້ກົມດັ່ງກ່າວລາຍງານຄືນໃຫ້ແກ່ກົມແຜນການກ່ຽວກັບການຈັດຕັ້ງປະຕິບັດງົບປະມານດັ່ງກ່າວ;
3. ສະເໜີໃຫ້ສະຫາຍ ຈັນທະບູນ ຄົ້ນຄ້ວາແກ້ໄຂ ໃຫ້ໄດ້ ບັນຫາຫ້ອງນໍ້າເປື້ອນ, ໃຫ້ຖືເປັນວຽກຈຸດສຸມ.

* **ສະຫາຍ ສົມບູນປະກອບຄວາມເຫັນ**: ຜູ້ຈະຂື້ນແຜນ ແລະເບິກຈ່າຍເງິນອັດຕາກິນໃຫ້ນັກສຳມະນາກອນ ຕ້ອງແມ່ນຜູ້ທີ່ສາມາດກຳນິຕິກຳ ທາງດ້ານການເງິນໄດ້ຢ່າງດີ.

1. **ສະຫາຍ ຄຳເພັດ:**

* **ວຽກງານການເມືອງ-ແນວຄິດ**

ເຫັນດີເປັນເອກະພາບກັບບັນດາກົມທີ່ໄດ້ສະເໜີມາແລ້ວ

* **ວຽກງານວິຊາສະເພາະ**

1. ວຽກງານແຜນການ: ໄດ້ປະກອບເອກະສານສຳລະໂຄງການຕ່າງໆ;
2. ວຽກງານພົວພັນ: ໄດ້ສຳເລັດການກະກຽມເງື່ອນໄຫຕ່າງໆໃຫ້ຄະນະນຳໃຫ້ໄຢ້ຽມຢາມ ສປ ຈີນ ແລະ ກຳລັງກະກຽມໃຫ້ພະນັກງານໄປເຝິກອົບຮົມ ຢູ່ ສປ ຈີນ, ແລະ ກຳລັງກະກຽມດ້ານຕ່າງໆໃຫ້ຄະນະນຳໄປສະເຫຼີມສະຫຼອງ ວັນສ້າງຕັ້ງມະຫາວິທະຍາໄຍກຸຍຫຼິນ ຄົບຮອບ 90 ປີ;
3. ປະສານສົມທົບກັບໄອຍະການໄທ ກ່ຽວກັບການຈະໄປຢ້ຽມຢາມໄທຂອງຄະນະນຳອົງການໄອຍະການປະຊາຊົນເຮົາ ໃນປີໜ້າ ຫຼີ 2 ປີ ຂ້າງໜ້າ;
4. ສິງກະໂປ ໄດ້ທວງເອົາຮ່າງ MOU ນຳພວກເຮົາ, ແລະພວກເຮົາກໍໄດ້ລາຍງານຄະນະນຳແລ້ວ;
5. ໄດ້ເຮັດບັດເຊີນສົ່ງໃຫ້ສະຖານທູດກູບາແລ້ວ ແລະຈະໄດ້ກະກຽມດ້ານຕ່າງໆເພື່ອຕ້ອນຮັບຜູ້ແທນຈາກູບາ;
6. ວຽກງານສົນທິສັນຍາ: ກະກຽມການເຈລະຈາສົນທິສັນຍາກັບ ສສຫວຽດນາມ, ລາວ-ເອກໍດໍ ແມ່ນລໍຖ້າການອະນຸມັດຈາກກະຊວງການຕ່າງປະເທດ ໃນການເຈລະຈາ;
7. ວຽກງານການຮ່ວມມືທາງອາຍາ: ມີຄຳຮ້ອງ 8 ເລື່ອງ, ແກ້ໄຂໄດ້ແລ້ວ 4 ເລື່ອງ.

* **ວຽກງານຈຸດສຸມໃນເດືອນຕໍ່ໄປ**

1. ຈະສືບຕໍ່ປະກອບເອກະສານ ແລະຕິດຕາມການສຳລະໂຄງການທີ່ຍັງບໍ່ທັນສຳລະ, ລົງສຳຫຼວດໂຄງການກໍ່ສ້າງຕ່າງໆ;
2. ສຳລັບວຽກງານສົນທິສັນຍາ ແລະ ພົວພັນຕ່າງປະເທດ, ແມ່ນສືບຕໍ່ວຽກງານທີ່ຍັງຄ້າງໃນເດືອນຜ່ານມາ;
3. ຂໍຊີແຈງເລື່ອງເງິນໂຄງການດັ່ງນີ້: ເລື່ອງການຜິດພາດທາງດ້ານການເງິນນັ້ນ ແມ່ນເລື່ອງເກີດຂື້ນເປັນປົກກະຕິ, ສຳຄັນແມ່ນຜູ້ຮັບຜິດຊອບຕ້ອງມີໄຫວພິບໃນການແກ້ໄຂ, ສ່ວນເລຶ່ອງບັນຫາກ່ຽວກັບອັດຕາກິນຂອງນັກສຳມະນາກອນ ແລະບັນຫາຈະມອບງົບປະມານຊ່ວຍເຫຼືອໃຫ້ກົມທີ່ກ່ຽວຂ້ອງເລີຍບໍ ແມ່ນຂໍນຳໄປປຶກສາກັບຄະນະກົມອີກກ່ອນ
4. ວຽກງານຂະຫຍາຍພັກ ແມ່ນກຳລັງຕິດຕາມ 2 ສະຫາຍ ທີ່ໄດ້ຮຽນກົດລະບຽບແລ້ວ ເຂົ້າເປັນສະມາຊິກພັກສຳຮອງ.

* **ສະຫາຍ ໄຊຊະນະ ມີຄຳເຫັນຊີ້ນຳ**: ເລື່ອງ MOU ທີ່ຈະເຊັນກັບ ສິງກະໂປ, ໃຫ້ປະສານເຂົາເຈົ້າຄືນອີກໃຫ້ຈະແຈ້ງ ເລື່ອງທີ່ພວກເຮົາສະເໜີໃຫ້ເຂົາຊ່ວຍຍົກລະດັບພະນັກງານ ໂດຍການຝຶກອົບຮົມໄຍະສັ້ນ, ປະສານໃຫ້ແຈ້ງວ່າ ເຂົາຈະຮັບໄດ້ບໍ ແລະຮັບຫຍັງແດ່.

1. **ສະຫາຍ ນາງ ແສງສຸດາ**

* **ວຽກງານວິຊາສະເພາະ**

1. ໄດ້ເປີດຊຸດເຝິກອົບຮົມວຽກງານໄອຍະການໃຫ້ແກ່ພະນັກງານອົງການໄອຍະການປະຊາຊົນໃນຂອບເຂດທົ່ວປະເທດ, ເຊິ່ງມີຜູ້ເຂົ້າຮ່ວມຈຳນວນ 66 ຄົນ, ຍິງ 16 ຄົນ;
2. ສຳເລັດການປັບປຸງຮ່າງຄຳສັງຕ່າງໆ;
3. ຕິດຕາມມະຫາຊົນກ້າວໜ້າທີ່ໄດ້ຮຽນສະໜັບສະໜູນແລ້ວ ເພື່ອສືບຕໍ່ຮຽນກົດລະບຽບຂອງພັກ ຈຳນວນ 2 ສະຫາຍ.

* **ວຽກງານຈຸດສຸມໃນເດືອນຕໍ່ໄປ**

1. ສືບຕໍ່ການເຝິກອົບຮົມໃຫ້ສຳເລັດຕາມແຜນການ, ແລະຫຼັງຈາກສຳເລັດການເຝິກອົບຮົມແລ້ວ ຈະເປີດກອງປະຊຸມ ປະເມີນຜົນ ການສິດສອນຂອງຄູອາຈານ;
2. ສືບຕໍ່ຄົ້ນຄ້ວາວຽກງານກຳນົດຕຳແໜ່ງງານ ແລະວຽກງານຄົ້ນຄ້ວາຫຼັກສູດ.

* **ພາກສະເໜີ:**

ສະເໜີໃຫ້ສ້ອມແປງຫຼັງຄາອາຄານສະຖາບັນ, ເພາະມັນຊຸດໂຊມຫຼາຍແລ້ວ.

* ສະຫະພັນແມ່ຍິງ ອອປສ ມີເງິນຄັງ 7.858.000 ກີບ.
* **ສະຫາຍ ໄຊຊະນະ ມີຄຳເຫັນຊີ້ນຳ:** .ໃຫ້ທາງສະຖາບັນເຮັດບົດລາຍງານເປັນລາຍລັກອັກສອນຄັກແນ່ກ່ຽວກັບການສະເໜີສ້ອມແປງຫຼັງຄາສະຖາບັນ:

1. **ສະຫາຍ ຈັນທະບູນ ເພັງຄຳໃສ:**

* **ວຽກງານການເມືອງ-ແນວຄິດ**
* **ວຽກງານວິຊາສະເພາະ**

1. ວຽກຈຸດສຸມຍັງແມ່ນການກະກຽມເນື້ອໃນບົດລາຍງານຂອງທ່ານ ຫົວໜ້າ ອົງການໄອຍະການປະຊາຊົນສູງສຸດ ຕໍ່ກອງປະຊຸມສະພາ;
2. ໄດ້ກະກຽມບັນດາດ້ານຕ່າງໆຂອງກອງປະຊຸມວຽກງານໄອຍະການທົ່ວປະເທດ, ເຊິ່ງສຳເລັດຂັ້ນພື້ນຖານແລ້ວ;
3. ໄດ້ກະກຽມພິທີປະຖະກາຖາວັນສ້າງຕັ້ງເມືອງວຽງໄຊຄົບຮອບ 50 ປີ;
4. ຈັດຊຸດຝຶກອົບຮົມວຽກງານການຄຸ້ມຄອງເອກະສານທາງເອເລັກໂຕຼນິກ ໃຫ້ແກ່ພະນັກງານຂາເຂົ້າ-ຂາອອກ ອອປສ, ກຳລັງເຮັດບົດລາຍງານຜົນຂອງການຝຶກອົບຮົມດັ່ງກ່າວ ເພື່ອລາຍງານຄະນະນຳ;

* ໄດ້ປະຊຸມກັບຊຽວຊານເກົາຫຼີ ກ່ຽວກັບວຽກງານຖານຂໍ້ມູນສະຖິຕິ ເຊິ່ງທາງຊ່ຽວຈະຮ່າງຖານຂໍ້ມູນສະຖິຕິຄະດີຄືນໃໝ່;
* ຂໍຮັບເອົາການສ່ອງແສງຂອງບັນດາກົມ, ແບບແຜນວິທີເຮັດວຽກຂອງພະແນກບໍລິຫານຍັງບໍ່ທັນມີປະສິດທິຜົນເທົ່າທີ່ຄວນ, ເຮັດໃຫ້ໝາກຜົນຂອງວຽກງານຍັງບໍ່ທັນສູງເທົ່າທີ່ຄວນ, ແນວໄດກໍຕາມ ພວກເຮົາກໍຈະເພີ່ມຄວາມເອົາໃຈໃສ່ອີກ; ອາທິດແລ້ວນີ້ ພວກເຮົາກໍ່ໄດ້ແກ້ໄຂບັນຫາ ຫ້ອງນໍ້າໄດ້ສ່ວນໄດສ່ວນໜຶ່ງແລ້ວ;
* ໄດ້ດຳເນີນວຽກ ໄອທີ ເປັນປົກກະຕິ ແລະ ມີຄວາມຄືບໜ້າໃນທາງທີ່ດີຂື້ນ.
* **ວຽກງານຈຸດສຸມໃນເດືອນຕໍ່ໄປ**
* ກະກຽມສະເຫຼີມສະຫຼອງວັນສ້າງຕັ້ງອົງການໄອຍະການ ຄົບຮອບ 30 ປີ ໃຫ້ມີຄວາມໝາຍ ແລະຄືກຄື້ນມ່ວນຊື່ນ
* ສືບຕໍ່ກະກຽມເນື້ອໃນບົດລາຍງານສະພາ ແລະ ເນື້ອໃນກອງປະຊຸມປະຈຳປີວຽກງານໄອຍະການ;
* ຈະນຳເອົາບັນດາຄວາມຄິດຄວາມເຫັນ ຂອງບັນດາກົມໄປຄົ້ນຄ້ວາແລ້ວກຳນົດເປັນທິດທາງຈຸດສຸມໃນຕໍ່ ໜ້າ.
* ສືບຕໍ່ວຽກງານອື່ນທີ່ຍັງຄົງຄ້າງ;
* ສືບຕໍ່ວຽກງານກໍ່ສ້າງ ແລະ ຂະຫຍາຍພັກ.
* **ພາກສະເໜີ**
* ສະເໜີໃຫ້ແກ້ໄຂການແກ້ໄຂການດຳເນີນຄະດີອາຍາຂັ້ນລົບລ້າງທີ່ບໍ່ໄດ້ຕາມຄາດໝາຍທີ່ວາງໄວ້ (ໄດ້ແຕ່ 80 ສ່ວນຮ້ອຍ)

1. **ສາຫາຍ ໄຊຊະນະ ມີຄຳເຫັນຊີ້ນຳລວມຕໍ່ກອງປະຊຸມ**

* **ດ້ານຕັ້ງໜ້າ**

ບັນດາວຽກຈຸດສຸມ ເຫັນວ່າໄດ້ຮັບການຈັດຕັ້ງປະຕິບັດ, ເຖິງວ່າບໍ່ສຳເລັດ 100 ສ່ວນຮ້ອຍ ແຕ່ວ່າ ພວກສະຫາຍໄດ້ຈັດຕັ້ງປະຕິບັດ, ສຳເລັດໄປສ່ວນໜຶ່ງແລ້ວ ແລະອີກສວ່ນໜຶ່ງ ແມ່ນກຳລັງຈັດຕັ້ງປະຕິບັດ. ອັນນັ້ນ ມັນສະແດງເຖິຄວາມຮັບຜິດຊອບຕໍ່ນ້າທີ່ການເມືອງຂອງສະຫາຍເລຂາ, ຮອງເລຂາ ແລະສະມາຊິກພັກ. ພິເສດ ແມ່ນບັນດາສະຫາຍທີ່ໄດ້ເອົາໃຈໃສ່ຊີ້ນຳ-ນຳພາໃນແຕ່ລະໜ້າວຽກທີ່ໄດ້ຮັບມອບໝາຍ ຢ່າງເລິກເຊິ່ງເຖິງຖອງ.

* **ບັນຫາຄົງຄ້າງ**
* ການສຶກສາອົບຮົມທາງດ້ານການເມືອງແນວຄິດໃຫ້ແກ່ພະນັກງານ ແມ່ນຍັງເຮັດບໍ່ທັນໄດ້ດີເທົ່າທີ່ຄວນ, ເຊິ່ງ ສະແດງນໍ້າໃຈຊ່ວຍເຫຼືອເຊິ່ງກັນແລະກັນຍັງມີຂອບເຂດຈໍາກັດ, ການຕຳນິສົ່ງຂ່າງເຊິ່ງກັນແລະກັນນັບມື້ຫຼຸດໜ້ອຍຖອຍລົງ. ນອກຈາກນີ້ ສະຕິຕໍ່ການຈັດຕັ້ງຂອງພະນັກງານ, ສະມາຊິດພັກ ຕະຫຼອດຮອດຄະນະພັກ ແມ່ນຍັງບໍ່ທັນສູງເທົ່າທີ່ຄວນ, ບໍ່ທັນສົມຄູ່ກັບໜ້າທີ່ການເມືອງທີ່ໄດ້ຮັບມອບໝາຍ;
* ວຽກຈຸດສຸມຈຳນວນໜຶ່ງແມ່ນຍັງບໍ່ທັນສຳເຮັດຕາມແຜນການ;
* ການສ້າງນິຕິກຳ ຍັງບໍ່ສາມາດບັນລຸຕາມຄາດໝາຍ, ທ້າຍປີ 2018 ຄາດໝາຍຈະສ້າງໃຫ້ໄດ້ 5 ນິຕິກໍາ, ແຕ່ ສ້າງໄດ້ 2 ນິຕິກຳ;
* ວຽກງານການຄົ້ນຄ້ວາຊັບຊ້ອນ, ໂຍກຍ້າຍ, ແຕ່ງຕັ້ງ ພະນັງກງານ ຍັງບໍ່ສາມາດປະຕິບັດຕາມແຜນການທີ່ວາງໄວ້.
* **ທິດທາງແກ້ໄຂ**
* ເພີ່ມທະວີວຽກງານສຶກສາອົບຮົມການເມືອງແນວຄິດໃຫ້ຫຼາຍຂື້ນ, ມອບໃຫ້ບັນດາສະຫາຍເລຂາໄປຊີ້ນຳ; ເຊິ່ງໃນເດືອນ 12 ນີ້ ມີວຽກທີ່ສຳຄັນຄື:
* ຈັດຕັ້ງປະຖະກາຖາວັນຊາດທິ 2 ທັນວາ ແລະວັນຄ້າຍວັນເກີດຂອງປະທານໄກສອນ ພົມວິຫານ ຄົບຮອບ 98 ປີ;
* ຈະໄດ້ຄົ້ນຄ້ວາປັບປຸງ, ໂຍກຍ້າຍຊັບຊ້ອນພະນັກງານ, ແລະຄົ້ນຄ້ວາເລື່ອນຊັ້ນພະນັກງານໄອຍະການ;
* ຄົ້ນຄ້ວາວຽກງານ 3 ມີ 4ຮັບປະກັນຂອງແຕ່ລະໜ່ວຍພັກ;
* ຄົ້ນຄ້ວາຍ້ອງຍໍຜົນງານ 30 ປີ ໃຫ້ແກ່ພະນັກງານດີເດັ່ນ;
* ຕ້ອງເອົາໃຈໃສ່ວຽກງານກຳນົດຕຳແໜ່ງງານຢູ່ອົງການໄອຍະການປະຊາຊົນບັນດາແຂວງພາກເໜືອໃຫ້ສຳເລັດ;
* ສຸມໃສ່ກອງປະຊຸມປະຈຳປີ ຕາມໜ້າທີ່ຂອງໃຜມັນ, ໂດຍສະເພາະ ເລັ່ງໃສ່ເນື້ອໃນໃຫ້ເລິກເຊິ່ງກວ່າເກົ່າ; ພະຍາຍາມກະຕຸກຊຸກຍູ້ ແລະອຳນວຍຄວາມສະດວກໃຫ້ພະນັກງານເພດຍິງໄດ້ເຂົ່າຮວມກອງປະຊຸມດັ່ງກ່າວຫຼາຍຂື້ນ
* ບັນດາກົມວິຊາການ ແມ່ນໃຫ້ເລັ່ງໃສ່ປະຕິບັດວຽກງານວິຊາສະເພາະຂອງຕົນເອງໃຫ້ສຳເລັດຕາມຄາດໝາຍ; ກົດໝາຍດຳເນີນຄະດີອາສະບັບປັບປຸງໝາຍ ກໍຄວນຄົ້ນຄ້ວາມາດຕາໃໝ່, ປັບປັບໃໝ່ ແລ້ວເຜີ່ຍແຜ່ໃຫ້ພະນັກງານ ກໍ່ຄືສັງຄົມໄດ້ຮັບຮູ້ແລະເຂົ້າໃຈ, ຄວນຫັນລົງທ້ອງຖິ່ນໃຫ້ຫຼາຍຂື້ນ;
* ຮີບຮ້ອນສ້າງນິຕິກຳ ໂດຍສະເພາະນິຕິກຳຮ່ວມກັບກະຊວງປ້ອງກັນຄວາມສະຫງົບ;
* ກະກຽມສະຫຼຸບ 00 ໂມງ ໃຫ້ສຳເລັດຕາມແຜນການ;
* ຢາກໃຫ້ຄົ້ນຄ້ວາ ຫົວຂໍ້ໃໝ່ໃນການເຝິກອົບຮົມ, ເຊັ່ນວ່າ: ກົດໝາຍສະບັບປັບປຸງ ກໍຕ້ອງໄດ້ຄົ້ນຄ້ວາ ເກັບກຳເອົາມາດຕາໃໝ່ ຫຼື ມາດຕ່ປັບປຸງໃໝ່ ເຝິກອົບຮົມ ໃຫ້ແກ່ພະນັກງານໄອຍະການທ້ອງຖິ່ນໂລດ;
* ໃຫ້ກົມແຜນການ ແລະ ການຮ່ວມມືສຸມໃສວຽກງານພົວພັນຕ່າງປະເທດ, ເປັນຕົ້ນແມ່ນການຍາດແຍ່ງ ການຊ່ວຍເຫຼືອຍົກລະດັບພະນັກງານໄອຍະການພວກເຮົາ, ໂດຍສະເພາະ ແມ່ນ MOU ທີ່ເຮົາຈະເຊັນກັບສິງກະໂປ.

**ຜູ້ບັນທຶກ ປະທານກອງປະຊຸມ**